Document ID: 31998R0856

Uredba Komisije (ES) št. 856/98
z dne 23. aprila 1998
o spremembah prilog I, II, III, V, VII, VIII in IX Uredbe Sveta (EGS) št. 3030/93 o skupnih pravilih uvoza nekaterih tekstilnih izdelkov s poreklom iz tretjih držav
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3030/93 z 12. oktobra 1993 o skupnih pravilih uvoza nekaterih tekstilnih izdelkov s poreklom iz tretjih držav [1], kot je bila nazadnje spremenjena z Uredbo Komisije (ES) št. 339/98 [2], in zlasti člena 19 v zvezi s členom 17 te uredbe,
ker je prišlo v zadnji verziji Priloge I (seznam tekstilnih izdelkov) do napak za kategorijo 76 carinske nomenklature, ki jih je treba popraviti,
ker je Svet 18. decembra 1997 s sklepom [3] določil začasno uporabo nekaterih dodatnih protokolov k sporazumom o liberalizaciji trgovine in k Evropskim sporazumom, ki se nanašajo na trgovino s tekstilnimi izdelki in so bili sklenjeni z Republiko Latvijo in Litvo,
ker je Svet 18. decembra 1997 s sklepom [4] določil začasno uporabo sporazuma v obliki izmenjave pisem med Evropsko skupnostjo in Socialistično republiko Vietnamom o trgovini s tekstilnimi izdelki in oblačili, parafiranega 15. decembra 1992, nazadnje spremenjenega s sporazumom v obliki izmenjave pisem, parafiranega 1. avgusta 1995,
ker je Svet 18. decembra 1997 s sklepom [5] določil začasno uporabo dogovora med Evropsko skupnostjo in Arabsko republiko Egiptom o trgovini s tekstilnimi izdelki,
ker je zaradi vstopa Mongolije v Svetovno trgovinsko organizacijo (WTO) in odprave količinskih omejitev za kategorijo izdelkov s poreklom iz te države potrebno sprejeti določbe za ohranitev sistema dvojne kontrole, ki se izvaja za to kategorijo izdelkov,
ker je zaradi zahteve evropskega tekstilnega sektorja za leto 1998 potrebno sprejeti količinske omejitve za ponovni uvoz nekaterih tekstilnih izdelkov (kategoriji 159 in 161) s poreklom iz Ljudske republike Kitajske v Skupnost, ki so bili izvoženi zaradi dodelave v tej državi; ker veljajo za neposredni uvoz tekstilnih izdelkov kategorij 159 in 161 količinske omejitve, določene v členu 2 Uredbe (EGS) št. 3030/93,
ker je zaradi zgoraj omenjenega potrebno spremeniti Priloge I, II, III, V, VII, VIII in IX Uredbe (EGS) št. 3030/93, da se v smislu člena 19 Uredbe (EGS) št. 3030/93 upoštevajo spremembe pri uvozu nekaterih tekstilnih izdelkov po poreklu iz tretjih držav v Skupnost,
ker so ukrepi, ki jih predvideva ta uredba, v skladu z mnenjem tekstilnega odbora,
SPREJELA NASLEDNJO UREDBO:
Člen 1
Uredba (EGS) št. 3030/93 se spremeni na naslednji način:
1. Priloga I se spremeni, kot je predvideno v Prilogi I te uredbe.
2. Prilogo II Uredbe (EGS) št. 3030/93 zamenja Priloga II te uredbe.
3. člen 28 v Prilogi III se nadomesti z naslednjim besedilom:
"Člen 28
1. Izvozno dovoljenje, predvideno v členih 11 in 19, in potrdilo o poreklu se lahko izstavita z dodatnimi kopijami, ki morajo biti kot takšne pravilno označene. Napisani so v angleškem, španskem ali francoskem jeziku.
2. Če so omenjeni dokumenti rokopisi, morajo biti ti napisani s črnilom in velikimi tiskanimi črkami.
3. Format izvoznih dokumentov ali enakovrednih dokumentov in potrdil o poreklu je 210 X 297 milimetrov. Uporabiti se mora beli pisalni papir, dimenzioniran, ki ne sme vsebovati mehanskih ostankov lesa [6] ter ne sme tehtati manj kot 25 gramov na kvadratni meter. Vsak del je tiskan v vzorcu "guilloche", na katerem je vidna vsaka poneverba, opravljena z mehanskimi ali kemičnimi sredstvi [7].
4. Pristojni organi v Skupnosti priznajo v skladu z določbami te uredbe za namene uvoza za veljavnega le izvirnik.
5. Vsako izvozno dovoljenje ali enakovreden dokument in potrdilo o poreklu sta za namene označevanja opremljena s standarizirano serijsko številko, ki je lahko tudi natisnjena [8].
6. Številka je sestavljena iz naslednjih elementov [9]:
- dve črki za identifikacijo države izvoznice:
-Argentina | = AR |
-Armenija | = AM |
-Azerbajdžan | = AZ |
-Bangladeš | = BD |
-Belorusija | = BY |
-Brazilija | = BR |
-Kitajska | = CN |
-Egipt | = EG |
-Estonija | = EE |
-Nekdanja jugoslovanska republika Makedonija | = 96 |
-Gruzija | = GE |
-Hongkong | = HK |
-Indija | = IN |
-Indonezija | = ID |
-Kazahstan | = KZ |
-Kirgizistan | = KG |
-Latvija | = LV |
-Litva | = LT |
-Macao | = MO |
-Malezija | = MY |
-Moldavija | = MD |
-Mongolija | = MN |
-Pakistan | = PK |
-Peru | = PE |
-Filipini | = PH |
-Singapur | = SG |
-Južna Koreja | = KR |
-Šrilanka | = LK |
-Tajvan | = TW |
-Tadžikistan | = TJ |
-Tajska | = TH |
-Turkmenistan | = TM |
-Ukrajina | = UA |
-Združeni arabski emirati | = AE |
-Urugvaj | = UY |
-Uzbekistan | = UZ |
-Vietnam | = VN |
- dve črki za identifikacijo predvidene namembne države članice:
-AT | = Avstrija |
-BL | = Beneluks |
-DE | = Zvezna republika Nemčija |
-DK | = Danska |
-EL | = Grčija |
-ES | = Španija |
-FI | = Finska |
-FR | = Francija |
-GB | = Združeno kraljestvo |
-IE | = Irska |
-IT | = Italija |
-PT | = Portugalska |
-SE | = Švedska, |
- iz enomestne številke za identifikacijo leta, katerega kvota se koristi, ali v primeru izdelkov, naštetih v tabeli A te Priloge, leta, ko je bil uvoz evidentiran. Navede se zadnja številka zadevnega leta, na primer 5 za 1995. V primeru izdelkov po poreklu iz Ljudske republike Kitajske, naštetih v Dodatku C priloge V, je ta številka "1" za 1995, "2" za 1996 in "3" za 1997, itd.,
- iz dvomestne številke za identifikacijo posebnega organa v državi izvoznici, ki je dovoljenje izdal,
- iz petmestne številke od 00001 do 99999, ki se dodeli predvideni namembni državi."
4. Tabelo A Priloge III nadomesti Priloga III te uredbe.
5. Vzorec potrdila o poreklu za Hongkong, ki je priložen v Prilogi III, nadomesti vzorec potrdila o poreklu v Prilogi IV te uredbe.
6. Vzorec izvoznega dovoljenja za Hongkong, ki je priložen v Prilogi III, nadomesti vzorec v Prilogi V te uredbe.
7. Tabela iz Priloge VI te uredbe se doda na koncu Priloge V.
8. Tabelo za Kitajsko v Prilogi VII nadomesti tabela v Prilogi VII te uredbe; Tabela za Vietnam se doda na koncu tabele VII.
9. Prilogo VIII nadomesti Priloga VIII te uredbe.
10. Prilogo IX nadomesti Priloga IX te uredbe.
Člen 2
Za uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 23. aprila 1998

Labels: 1
3
5